دوبەی بڕیاری بەپەلەی دا - تۆڕی میدیایی خەڵک\nشاری دوبەی بڕیاری داخستنی سەرجەم چێشتخانە و خواردنگە و قاوەخانەكانی دا تا كۆتایی مانگی شوبات بە ئامانجی رێگری لە بڵاوبوونەوەی ڤایرۆسی كۆرۆنا.\nبڕیارەكەی دەسەڵاتدارانی میرنشینی دوبەی ئەمڕۆ دەچێتە بواری جێبەجێكردنەوە و خاوەنكارەكانیان ناچاركردووە بە پەلە شوێنەكانیان دابخەن.\nئەم بڕیارە دوای بەرزبوونەوەی ژمارەی توشبووان دێت بە ڤایرۆسی كۆرۆنا بۆ رێگری لە زیاتر پەرەسەندنی نەخۆشییەكە لە ئیمارات.\nهاوكات بڕیاریش درا بە كەمكردنەوەی ئامادەبوونی خەڵك لە هۆڵەكانی سینەما و چالاكییە هونەری و وەرزشییەكان و شوێنە داخراوەكان بە رێژەی 50%.\nكۆتوبەندیش خراوەتە سەر لایەنی گەشتیاری، بەڵام بەندەرەكان بەرووی گەشتیارانی بیانیدا كراوە دەبن.\nئیمارات ژمارەی توشبووانی كۆرۆنای لە رۆژانی رابردوودا گەیشتە 4 هەزار توشبوو و 859 مردوو.\nرۆژی دوو شەممە 2730 توشبووی دیكە تۆماركران.\nئیمارات یەكێك لە وڵاتانی جیهان و رۆژهەڵاتی نێوەڕاستە كە لە ساڵی رابردوودا تەنها بە جێبەجێكردنی رێنماییەكان بەبێ داخستنی تەواو توانیبووی تەشەنەكردنی كۆرۆنا لەئاستێكی زۆر كەمدا رابگرێت.